NORAKSTS

|  |  |
| --- | --- |
| 24.02.2022. | Nr.3/8 |

###### PROJEKTA “Jelgavas bērnu un jaunatnes sporta skolas infrastruktūras attīstība” IESNIEGŠANA

(ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, G.Kurlovičs), **PRET – nav**, **ATTURAS – 2** (A.Rublis, A.Tomašūns),

Saskaņā ar likuma “Par pašvaldībām” 15. panta 4. punktu, Ministru kabineta 2022. gada 8. februāra noteikumiem Nr.112 “Kārtība, kādā piešķiramas un izlietojamas mērķdotācijas investīcijām pašvaldībām” un Jelgavas pilsētas attīstības programmas 2014.-2020. gadam Investīciju plānu (apstiprināta ar Jelgavas pilsētas domes 2013. gada 23. maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”) un tajā ar Jelgavas valstspilsētas domes 2022. gada 24. februāra lēmumu Nr.3/3 “Grozījumi Jelgavas pilsētas attīstības programmas 2014.- 2020. gadam investīciju plānā” veiktajiem grozījumiem:

**JELGAVAS VALSTSPILSĒTAS DOME NOLEMJ:**

1. Iesniegt Vides aizsardzības un reģionālās attīstības ministrijai projektu “Jelgavas Bērnu un jaunatnes sporta skolas infrastruktūras attīstība” (turpmāk – Projekts) iesniegumu. Projekta kopējās izmaksas ir 2 352 942,00 *euro* (divi miljoni trīs simti piecdesmit divi tūkstoši deviņi simti četrdesmit divi *euro* un 00 *centi*), t.sk. 2 000 000,00 *euro* (divi miljoni *euro* un 00 *centi*) ir valsts budžeta finansējums un 352 942,00 *euro* (trīs simti piecdesmit divi tūkstoši deviņi simti četrdesmit divi *euro* un 00  *centi*) ir Jelgavas valstspilsētas pašvaldības līdzfinansējums.
2. Jelgavas valstspilsētas pašvaldības budžetā nodrošināt nepieciešamo līdzfinansējumu 352 942,00 *euro* (trīs simti piecdesmit divi tūkstoši deviņi simti četrdesmit divi *euro* un 00 *centi*) apmērā:
   1. 2022. gadā – 229 413,00 *euro* (divi simti divdesmit deviņi tūkstoši četri simti trīspadsmit *euro* un 00 *centi*);
   2. 2023. gadā – 123 529,00 *euro* (viens simts divdesmit trīs tūkstoši pieci simti divdesmit deviņi *euro* un 00 *centi*).
3. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības Projekta iesniegšanai un ieviešanai, kā arī parakstīt ar Projekta iesniegšanu un ieviešanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 24. februārī